CELEX: 62013TN0631
Language: lv
Date: 2013-11-29 00:00:00
Title: Lieta T-631/13: Prasība, kas celta 2013. gada 29. novembrī — Raffinerie Heide /Komisija

1.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 31/16
            
         Prasība, kas celta 2013. gada 29. novembrī — Raffinerie Heide/Komisija
   (Lieta T-631/13)
   2014/C 31/28
   Tiesvedības valoda — vācu
   
      Lietas dalībnieki
   
   
      Prasītāja: Raffinerie Heide GmbH (Hemmingstedt, Vācija) (pārstāvis — U. Karpenstein, advokāts)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Eiropas Komisijas 2013. gada 5. septembra Lēmumu 2013/448/ES par valstu īstenošanas pasākumiem attiecībā uz bezmaksas siltumnīcefekta gāzu emisijas kvotu pagaidu piešķiršanu saskaņā ar Eiropas Parlamenta un Padomes Direktīvas 2003/87/EK (1) 11. panta 3. punktu (OV L 240, 27. lpp.), ciktāl tā 1. panta 1. punktā, lasot kopā ar tā I pielikuma A punktu, ir atteikts iekļaut prasītāju atbilstoši Direktīvas 2003/87/EK 11. pantam iesniegtajā sarakstā un atteikts piešķirt provizorisku ikgadēju emisijas kvotu skaitu, ko bez maksas bija jāpiešķir prasītājas iekārtai ar identifikatoru DE000000000000010;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1)
            
            
               Pirmais pamats: novērtējuma brīvības neizmantošana
               Prasītāja šajā ziņā cita starpā norāda, ka Savienības siltumnīcefekta gāzu emisijas kvotu tirdzniecības sistēmā trešajam tirdzniecības periodam (2013.–2020. gads) nav izslēgta iespēja piešķirt kvotas īpašu grūtību gadījumos un Komisija nav atbrīvota no pienākuma savos lēmumos ievērot uzņēmumu pamattiesības un samērīguma principu. To Komisija neesot ņēmusi vērā un tādējādi pārsniegusi tai Savienības tiesībās paredzētās novērtējuma brīvības robežas.
            
         
               2)
            
            
               Otrais pamats: prasītājas pamattiesību pārkāpums
               Šajā ziņā prasītāja norāda, ka, noraidot kompetentās valsts iestādes pieprasīto piešķiramo apjomu, esot tikušas pārkāptas prasītājas pamattiesības, kuras nostiprinātas Eiropas Savienības Pamattiesību hartas 17. un 16. pantā, kā arī samērīguma princips. Tā rezultātā kvotu trūkums, ar ko prasītājai jārēķinās nākotnē, viņai radīs acīmredzami nesamērīgas un Direktīvā 2003/78/EK neparedzētas grūtības. Draudu radīšana tādu uzņēmumu kā prasītāja pastāvēšanai neesot nedz atbilstoša, nedz nepieciešama direktīvas mērķu sasniegšanai, nedz ar tiem samērīga.
            
         
      (1)  Eiropas Parlamenta un Padomes 2003. gada 13. oktobra Direktīva 2003/87/EK ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 32. lpp.).